section_heading: Organizacija lige
paragraph_text: Major League Baseball se sastoji od dvije lige - American Leaguea i National Leaguea, po 15 momčadi u svakoj. Te lige su podijeljene na tri divizije naziva East (Istok), Central (Središnja) i West (Zapad). Podjela na tri divizije po ligi je uvedena 1994., dok su prethodno između 1969. i 1993. lige bile podijeljene u dvije divizije - East i West. Do 1968. nijedna od major liga nije bila podijeljena u divizije. Do 1997. su se klubovi iz American i National lige međusobno susretali samo u velikom finalu - World Series, a od tada se susreću i u regularnoj sezoni u tzv. interleague play.